КОМИ РЕСПУБЛИКАЛӦН ОЛАНПАС

**«Коми Республика мутасын дінмуса канму контроль (дӧзьӧр) да муниципальнӧй контроль котыртӧмын да нуӧдӧмын ӧткымын юалӧм йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2016 вося йирым тӧлысь 15 лунӧ

 **1 статья.** Пыртны «Коми Республика мутасын дінмуса канму контроль (дӧзьӧр) да муниципальнӧй контроль котыртӧмын да нуӧдӧмын ӧткымын юалӧм йылысь» Коми Республикаса Оланпасӧ(Коми Республикаса канму власьт органъяслӧн индӧд-тшӧктӧмъяс, 2009, 21 №, 372 ст.; 2011, 37 №, 981 ст.; 48 №, 1370 ст.; 2015, 4 №, 32 ст.) татшӧм вежсьӧмъяс:

1) Оланпас нимсӧ гижны тадзи:

**«Коми Республика мутасын канму контроль (дӧзьӧр) да муниципальнӧй контроль котыртан да нуӧдан юкӧнын ӧткымын юалӧм йылысь»;**

2) водзкывлӧн медводдза абзацын «Коми Республика мутасын» кывъяс бӧрын содтыны «федеральнӧй канму контроль (дӧзьӧр), кутшӧмӧс збыльмӧдӧм серти уджмогъяссӧ сетӧма Коми Республикаса олӧмӧ пӧртысь власьт органъяслы збыльмӧдӧм вылӧ,» кывъяс;

3) 1 статьясӧ гижны тадзи:

**«1 статья**

1. Коми Республика мутасын федеральнӧй канму контроль (дӧзьӧр), кутшӧмӧс збыльмӧдӧм серти уджмогъяссӧ сетӧма Коми Республикаса олӧмӧ пӧртысь власьт органъяслы збыльмӧдӧм вылӧ, нуӧдӧны административнӧй уджаланартъяс серти, кутшӧмъясӧс лӧсьӧдӧны типӧвӧй административнӧй уджаланартъяс серти, кутшӧмъясӧс вынсьӧдӧны федеральнӧй олӧмӧ пӧртысь власьт уполномочитӧм органъяс.

2. Коми Республика мутасын дінмуса канму контроль (дӧзьӧр) нуӧдӧны административнӧй уджаланарт серти.

Коми Республика мутасын дінмуса канму контроль (дӧзьӧр), кутшӧмӧс збыльмӧдӧм серти уджмогъяссӧ сетӧма Коми Республикаын меставывса асвеськӧдлан органъяслы, нуӧдӧны административнӧй уджаланартъяс серти, кутшӧмъясӧс лӧсьӧдӧны типӧвӧй административнӧй уджаланартъяс серти, кутшӧмъясӧс вынсьӧдӧны Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органъяс.

3. Коми Республика мутасын муниципальнӧй контроль нуӧдӧны административнӧй уджаланартъяс серти.

4. Тайӧ статьялӧн 1 — 3 юкӧнъясын индӧм административнӧй уджаланартъяссӧ лӧсьӧдан да примитан пӧрадоксӧ урчитӧ Коми Республикаса Веськӧдлан котыр.»;

4) 2 статьяса 1 юкӧнсӧ гижны тадзи:

«1. Планӧвӧй прӧверкаяс нуӧдан быдвося планъяс лӧсьӧдӧны, вынсьӧдӧны найӧс Коми Республикаса олӧмӧ пӧртысь власьт органлӧн, кодӧс уполномочитӧма нуӧдны федеральнӧй канму контроль (дӧзьӧр), кутшӧмӧс збыльмӧдӧм серти уджмогъяссӧ сетӧма Коми Республикаса олӧмӧ пӧртысь власьт органъяслы збыльмӧдӧм вылӧ, нуӧдны дінмуса канму контроль (дӧзьӧр) (водзӧ – канму контроль (дӧзьӧр) нуӧдысь орган), Коми Республикаын меставывса асвеськӧдлан органлӧн, кодӧс уполномочитӧма нуӧдны дінмуса канму контроль (дӧзьӧр), кутшӧмӧс збыльмӧдӧм серти уджмогъяссӧ сетӧма Коми Республикаын меставывса асвеськӧдлан органъяслы, нуӧдны муниципальнӧй контроль (водзӧ – муниципальнӧй контроль нуӧдысь орган), «Ӧтуввез» юӧртан да телекоммуникация везйын официальнӧй сайт вылын йӧзӧдӧны «Канму контроль (дӧзьӧр) да муниципальнӧй контроль нуӧдігӧн юридическӧй кывкутысьяслысь да асшӧр уджалысьяслысь инӧд дорйӧм йылысь» Федеральнӧй оланпас серти».

**2 статья.** Тайӧ Оланпасыс вынсялӧ 2017 вося тӧвшӧр тӧлысь 1 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь С.А. Гапликов

Сыктывкар

2016 вося ӧшым тӧлысь 20 лун

150-РЗ №